પર્ચેસિંગ પ્રાઇઝ પેરિટી એટલે કે ખરીદી ક્ષમતા મુજબ ભાવની સરખામણી કરીએ તો ચીન વિશ્વની સૌથી મોટી અર્થવ્યવસ્થા છે. 

ત્યારબાદ 22 ટ્રિલિયન ડૉલર સાથે યુરોપિયન યુનિયન અને ત્રીજા ક્રમાંકે 20.5 ટ્રિલિયન ડૉલર સાથે અમેરિકા આવે.

વિશ્વ બૅંકના ઇન્ટરનેશનલ કમ્પૅરિઝન પ્રોગ્રામ હેઠળ 2018ની સાલમાં પર્ચેસિંગ પાવર પેરિટી મુજબ જુદા-જુદા દેશના જીડીપીનાં આંકડા આપ્યા છે. 

આ સરખામણી મુજબ 22.544 ટ્રિલિયન ડૉલર સાથે ચીન પ્રથમ ક્રમે, 18.217 ટ્રિલિયન ડૉલર સાથે અમેરિકા બીજા ક્રમે અને 9.332 ટ્રિલિયન ડૉલર સાથે ભારત ત્રીજા ક્રમે આવે છે.

કોઈ પણ દેશનો જીડીપીનો આંકડો બીજા દેશોના આંકડા સાથે સરખાવવો હોય તો પર્ચેસિંગ પાવર પેરિટી એટલે કે એની ખરીદશક્તિના આધારે સરખાવી શકાય. કારણ કે દરેક દેશમાં મોંઘવારીના દર પણ જુદા હોય છે અને ચીજ વસ્તુઓના ભાવ પણ અલગ-અલગ હોય છે.

વિશ્વ બૅંકના ઇન્ટરનેશનલ કંપેરિઝ્ન પ્રોગ્રામ હેઠળ તૈયાર કરવામાં આવેલી વિગતો નીચેના ગ્રાફમાં દર્શાવી છે. આ આંકડા ઇન્ટરનેશનલ મૉનિટરી ફંડ કરતાં સહેજ જુદા પડે છે. 

અમેરિકા આજે ચીનનું મોટું ટ્રેડિંગ પાર્ટનર

લગભગ ૧૪૦ કરોડ વસતિની સાથે ચીન આજે દુનિયાની સૌથી વધુ  વસતિ ધરાવતો દેશ છે અને આને કારણે માથાદીઠ ગ્રોસ ડૉમેસ્ટિક પ્રોડક્ટની વાત કરીએ ત્યારે એ રકમ માત્ર 18120 ડૉલર જેટલી થાય છે.  

જે અમેરિકાની માથાદીઠ ગ્રોસ ડૉમેસ્ટિક પ્રોડક્ટ 62518 ડૉલર કરતાં ક્યાંય નીચી છે. 

ચીનમાં જે કંપનીઓ પોતાનાં ઉત્પાદન એકમો ચલાવે છે તેમને અમેરિકામાં જે વેતન ચુકવવું પડે છે તેના કરતાં ઘણું નીચું વેતન ચૂકવવાનું થાય છે. 

આમ ચીનમાં  થતું ઉત્પાદન ખૂબ જ સસ્તું પડે છે.  ચીનમાં વિદેશી ઉત્પાદકો પોતાની ઉત્પાદન માટેની જરૂરિયાતને આ કારણે ચીનમાં આઉટસોર્સ કરે છે. 

આ રીતે ચીનમાં તૈયાર થયેલી ફિનિશ્ડ ગૂડ્ઝ અમેરિકા મોકલવામાં આવે છે.  

આ કારણથી અમેરિકા આજે ચીનનું મોટામાં મોટું ટ્રેડિંગ પાર્ટનર છે. ચીનની નિકાસ પ્રમાણમાં ઘણી સસ્તી એવી મશીનરી અને અન્ય ચીજવસ્તુઓ પર આધારિત છે.  

ચીનની પ્રગતિ

ચીનની સરકારી કંપનીઓ દ્વારા જંગી રોકાણ કરવામાં આવ્યું છે જે નીચા નફાએ પોતાનાં ઉત્પાદનો બજારમાં મૂકીને મોટી હરીફાઈ ઊભી કરે છે.

આવી સરકારી કંપનીઓની અસ્ક્યામતોના રોકાણ ઉપરનું વળતર માત્ર 4.9 ટકા છે. જે ખાનગી કંપનીઓના 13.2 ટકા કરતાં ઘણું નીચું છે.

આ કંપનીઓ ચીનના ઉદ્યોગો ઉપર પોતાનું પ્રભુત્વ જમાવીને બેઠી છે, આમાં ચીનની મોટી ત્રણ મોટી ઊર્જા કંપનીઓ પેટ્રોચાઇના,... \n\nમને ઉપરના લેખ માટે સારું શીર્ષક આપો.
એક વખતનું ગરીબ ચીન આર્થિક રીતે સધ્ધર કેવી રીતે બન્યું?